**201201**

**Энн Шайбер. Екіншісі**

***«Содан кейін Иса құдайы сыйлықтарға арналған сандықтардың қарсы бетіне отырып, жұрттың оған қалай ақша салғанын бақылады. Көптеген байлар молынан салды. Ал келген бір бейшара жесір әйел жалпы құны төрт тиындық екі бақырды салды.»***

***(Марқа 12: 41-42)***

Бұл әйелдің өмірінде тағы бір қайғылы сәт бар. Табысының кем дегенде бір бөлігін өзіне жұмсағанда, оның әл-ауқаты әлдеқайда жақсарар еді.

Бағалы қағаздар портфелін кеңейту - оның өмірінің қозғаушы күші болды, дегенмен ол миллиондаған ақша тапқанынан өзіне ештеңе алмады. Ол 100 жылдық межені еңсеріп қайтыс болды, бірақ осы уақыт аралығында оның өмірі жеміссіз және өз пәтеріндей бос болды.

Ақшаға, әрине, достарды сатыл алуға болмайды, бірақ оның қайтыс болғаннан кейінгі көрсеткен жомарттығы – бұрын-сонды университетте білім алуға мүмкіндіктері жоқ адамдарға медициналық университетте білім алуға мүмкіндік берді. Бірақ қайырымдылық жасауға сәл кешігіп, ол сонымен бірге өзі көмектескен адамдардан оған деген ризашылығын білдіру мүмкіндігін айырды.

Өмір деген қызық нәрсе! Энн Шайбер туралы тағы бір мақтан тұтар нәрсе бар. Ең болмағанда ол өзінің дәулетін адамдардың игілігіне пайдалануға қатысты барлық нұсқаулары бар өсиет жазды. Сондықтан, оның кейбір кемшіліктеріне қарамастан, оны батыр деп те атауға болады, өйткені ол өзінің жинаған ақшасы арқылы, басқалардың өмірін өзгертті.

Тағы бір кішкентай ханым менің есімде бар. Ол өз жиеніне семинариялық оқуы кезінде көмектескен, ал кейін ол миссионер болған кезде, оған кішігірім сыйлықтарын жіберіп тұратын. Көп жылдар бойы, ол өзі жұмыс істеген Kodak компаниясының акцияларын жинады, бірақ қайтыс болғанда - өсиет жазбағаны үшін, оның барлық байлығы мемлекетке өтті, ал оның туысқандары, соның ішінде, ол шынымен де көмектескісі келген адамдар, оның байлығынан ештеңе ала алмады. Өкінішке орай, ізгі ниеттің күшін заң ешқашан мойындамайды.

Кезінде біреу: «Тірі кезіңізде қайырымдылық жасаңыз, сонда, оның қайда жұмсалып жатқанын білесіз», - деді. Жақсы кеңес. Шынымен де, өте жақсы кеңес.

Әлемді өзгерту мүмкіндігін кейінге қалдырмаңыз.